#### Doložka prednosti

####  medzinárodnej zmluvy pred zákonmi

##### (čl. 7 ods. 5 ústavy)

**Gestor zmluvy:** Ministerstvo dopravy, výstavby a regionálneho rozvoja Slovenskej republiky

**Názov zmluvy:** Zmluva medzi Slovenskou republikou a Tureckou republikou o medzinárodnej cestnej osobnej a nákladnej doprave

**Účel a predmet zmluvy a jeho úprava v právnom poriadku Slovenskej republiky:**

Zmluva upravuje vykonávanie cestnej dopravy medzi Slovenskou republikou a Tureckou republikou, pravidelnú osobnú dopravu, kyvadlovú dopravu, nákladnú dopravu, povinnosti dopravcov a sankcie.

Problematika je upravená najmä v zákone NR SR č. 56/2012 Z. z. o cestnej doprave.

**Priama úprava práv alebo povinností fyzických osôb alebo právnických osôb:**

 Zmluva obsahuje práva a povinnosti fyzických osôb alebo právnických osôb, ktoré vykonávajú medzinárodnú cestnú dopravu, a to v článkoch 3 - 9.

**Úprava predmetu medzinárodnej zmluvy v práve Európskej únie:**

Problematika je upravená v primárnom práve Európskej únie, a to konkrétne v kapitole 3 (Služby) Hlavy IV Tretej časti Zmluvy o fungovaní Európskej únie
a tiež v sekundárnom práve EÚ, a to v:

nariadení Európskeho parlamentu a Rady (ES) č. 1072/2009 z 21. októbra 2009 o spoločných pravidlách prístupu nákladnej cestnej dopravy na medzinárodný trh (Ú. v. EÚ L 300, 14. 11. 2009),

nariadení Európskeho parlamentu a Rady (ES) č. 1073/2009 z 21. októbra 2009 o spoločných pravidlách prístupu na medzinárodný trh autokarovej a autobusovej dopravy a o zmene a doplnení nariadenia (ES) č. 561/2006 (Ú. v. EÚ L 300,
14. 11. 2009).

Zhoda s právom EÚ úplná.

**6. Kategória zmluvy podľa čl. 7 ods. 4 Ústavy Slovenskej republiky (vyžaduje
pred ratifikáciou súhlas Národnej rady Slovenskej republiky):** Zmluva je podľa článku 7 ods. 4 Ústavy SR medzinárodnou zmluvou, ktorá zakladá priamo práva a povinnosti fyzickým aj právnickým osobám, preto sa po jej podpise vyžaduje súhlas Národnej rady Slovenskej republiky.

**7. Kategória zmluvy podľa čl. 7 ods. 5 Ústavy Slovenskej republiky (má prednosť pred zákonmi):** Zmluva je podľa článku 7 ods. 5 Ústavy SR medzinárodnou dvojstrannou zmluvou, ktorá priamo zakladá práva a povinnosti fyzickým osobám alebo právnickým osobám a na jej vykonanie nie je potrebný zákon, preto má prednosť pred zákonmi Slovenskej republiky.

**8. Dopady prijatia medzinárodnej zmluvy, ktorá má prednosť pred zákonmi,
na slovenský právny poriadok (uvedú sa právne predpisy alebo ich jednotlivé ustanovenia, ktorých sa medzinárodná zmluva týka; potreba ich zrušenia alebo zmeny z dôvodu duplicity):** Na vykonávanie dvojstrannej medzinárodnej zmluvynie je potrebné meniť, zrušiť ani prijať žiadne vnútroštátne právne predpisy alebo ich jednotlivé ustanovenia, ktorých sa medzinárodná zmluva týka.